Explozie în Fetești. Un bărbat a murit în timp ce construia o bombă în casă
Un bărbat de 44 de ani din Fetești a murit în timp ce ar fi încercat să construiască o bombă în casă.
Explozibilul s-ar fi detonat în timp ce acesta lucra la dispozitiv.
Anchetatorii au găsit resturi de explozibil în încăperea în care a fost găsit trupul tânărului.
„În cursul nopții trecute, polițiștii au fost sesizați, prin SNUAU 112, cu privire la faptul că din locuința unui bărbat, de 44 de ani, din municipiul Fetești, iese fum urmare a unui zgomot puternic, iar acesta este inconștient. La fața locului, s-a deplasat cu operativitate o echipă complexă de polițiști, pompieri, jandarmi și medici, care au constatat decesul bărbatului, iar în interiorul locuinței au identificat mai multe obiecte susceptibile a conține materiale pirotehnice și explozive”, a transmis IPJ Ialomița.
Anchetatorii au găsit în locuință articole pirotehnice și elemente de muniție, care au fost ridicate în condiții de siguranță și urmează a fi expertizate.
Pentru ridicarea în condiții de siguranță și investigarea materiilor explozive, s-a beneficiat de sprijinul Serviciului Pirotehnic din cadrul Brigăzii Antitero a Serviciului Român de Informații.
Cercetările se derulează sub conducerea Parchetului de pe lângă Tribunalul Ialomița fiind întocmit dosar penal sub aspectul săvârșirii infracțiunilor de omor, nerespectarea regimului armelor și munițiilor și nerespectarea regimului materiilor explozive.
Sursa: StirilePROTV
Etichete: bomba,
Dată publicare:
29-05-2024 20:50